Хъыбар ирамыгъащIэу КIуэкIуэ Юрий зэрахуэкIуар Шэджэм районым и языныкъуэ IуэхущIапIэхэм я унафэщIхэм я дежкIэ зыкIи зыпэмыплъауэ къыщIокI
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий щыгъуазэ зищIащ Шэджэм къалэм и курыт еджапIэ №2-м, абы и жьауэм щIэту лажьэ сабий садитIым, республикэ психоневрологие интернатым (абы иджыпсту цIыху 301-рэ щаIыгъщ), ХьэцIыкIу Анатолэ и цIэр зезыхьэ район сымаджэщым я Iуэхухэр зытетым.
ЕгъэджакIуэхэм, дохутырхэм, сымаджэхэм щахуэзам КIуэкIуэ Юрий щIэупщIащ абыхэм я материально-техникэ къызэгъэпэщыныгъэм, хущхъуэрэ транспорткIэ зэрыхурикъум, мафIэс къэмыгъэхъуным зэрыкIэлъыплъым, ерыскъы пщтыркIэ зэрагъашхэм, нэгъуэщIхэми. Гугъуехьхэр мымащIэу къыщIэкIащ. Районым и унафэщIхэр иужь дыдэу я IуэхущIапIэм щыщыIамкIэ щеупщIам апхуэдэхэм я Iэтащхьэхэм ящыщ зым жиIащ: «Илъэситху и пэкIэ».
ЗдэщыIам кърикIуахэмкIэ КIуэкIуэ Юрий пщэрылъ зыбжанэ хуищIащ абы дэщIыгъуа Правительствэм и вице-премьер Марьяш Иринэ.
КъБР-м и Iэтащхьэмрэ Правительствэмрэ
я пресс-IуэхущIапIэ.
